I løbet af den første time af krigen gik de ægyptiske ingeniørtropper løs på sandbarrieren. 70 grupper af ingeniørsoldater, som hver havde ansvar for at åbne en passage arbejdede fra træbåde. Med slanger monteret til vandpumperne begyndte de at nedbryde sandforhindringen. Mange
gennembrud skete i løbet af 2-3 timer fra operationens start – ifølge planen. En række steder stødte ingeniørsoldaterne imidlertid på uventede problemer. Sandet fra barrieren blev i nogle tilfælde til mudder, som nogle steder var en meter dybt. Dette problem betød, at ingeniørsoldaterne måtte lægge en bund af tømmer, jernbaneskinner, sten, sandsække, stålplader eller metalnet for at de tunge køretøjer kunne passere. Især 3. armé stødte på vanskeligheder i sit område. Leret i barriererne viste sig at være modstandsdygtigt overfor højtryksspuling og derfor blev ingeniørerne forsinket i deres gennembrydninger. Ingeniører fra 2. armé afsluttede opbygningen af deres broer og færger i løbet af ni timer, mens 3. armé brugte mere end 16 timer.<ref>General [[Saad El Shazly]], 'The Crossing of Suez – The October War (1973). Third World Centre for Research and Publishing. London, 1980. Især siderne 149 – 170. En detaljeret gennemgang af overgangen.</ref>
Historie Tidligere_riger,_stater,_protektorater,_kolonier_og_lande